Na temelju članka 49. stavka 4. Zakona o poljoprivrednom zemljištu (Narodne novine br.20/18) i članka 30. Statuta Općine Berek (Službeni glasnik 01/18), Općinsko vijeće Općine Berek na sjednici održanoj dana 18. prosinca 2018. godine, donijelo je

**PROGRAM**

**KORIŠTENJA SREDSTAVA OSTVARENIH OD PRODAJE, ZAKUPA I DUGOGODIŠNJEG ZAKUPA POLJOPRIVREDNOG ZEMLJIŠTA**

**U VLASNIŠTVU RH ZA 2019. GODINU**

Članak 1.

Ovim se Programom određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske na području Općine Berek.

Članak 2.

Općina Berek Proračunom za 2019. godinu planira ostvariti prihod od prodaje i zakupa poljoprivrednog zemljišta u vlasništvu RH u iznosu od **280.000,00 kuna** .

Članak 3.

Sredstva ostvarena prodajom i zakupom državnog poljoprivrednog zemljišta utrošit će se na slijedeće aktivnosti sukladno Zakonu:

|  |  |
| --- | --- |
| * -poticanje razvoja poljoprivrede- sufinanciranje osiguranja poljoprivrednih usjeva i uzgoja stoke | 30.000,00 kn |
| * Sređivanje imovinsko pravnih odnosa poljoprivrednog zemljišta | 30.000,00 kn |
| * Izgradnju i održavanje ruralne infrastrukture- održavanje nerazvrstanih cesta | 220.000,00 kn |
| **Ukupno:** | **280.000,00 kn** |

Članak3.

Za utrošak sredstava prema ovom Programu odgovoran je načelnik općine.

Načelnik općine dužan je do 31. ožujka 2020. godine podnijeti općinskom vijeću izvješće o namjenskom utrošku sredstava sukladno Zakonu.

Članak 4.

Ovaj Program objavit će se u „Službenom glasniku Općine Berek“, a stupa na snagu 01. siječnja 2019. godine.

BJELOVARSKO-BILOGORSKA ŽUPANIJA

OPĆINA BEREK

OPĆINSKO VIJEĆE

Klasa: 400-08/18-01/19

Urbroj: 2123/03-01-18-1

Berek, 18. prosinca 2018. godine PREDSJEDNIK:

Tomislav Šunjić, dipl.građ.ing.

OBRAZLOŽENJE

Na temelju članka 49. Zakona o poljoprivrednom zemljištu (N.N. 20/18) propisana je obaveza jedinica lokalne i regionalne samouprave namjenskog utroška sredstava prikupljenih od prodaje i zakupa državnog poljoprivrednog zemljišta.

Sredstva iz stavka 1. Ovoga članka koja su prihod jedinica lokalne i područne (regionalne) samouprave namijenjena su isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

Načelnik : Mato Tonković